Fall Guys
פיתוח והוצאה לאור

הקונספט למשחק נוצר כאשר צוות המפתחים ב-Mediatonic דן בפרויקט אחר במהלך ינואר 2018. אחד מהמפתחים, המעצב הראשי ג'ו וולש, זרק הערה שהפרויקט הזכיר לו שעשועוני טלוויזיה כמו "הטירה של טקאשי" ו-"Total Wipeout". הוא שאף משעשוענים אלו השראה על מנת לכתוב טיוטה ראשונה, אשר בסופו של דבר תהפוך ל-"Fall Guys: Ultimate Knockout". במקור השם היה "Fools' Gauntlet", הטיוטה של וולש כללה זירת משחק בעלת 100 שחקנים אשר מתחרים זה בזה בסגנון באטל רויאל בסדרה של אתגרים פיזיים. המנהל היצירתי, ג'ף טנטון, אשר היה סקפטי שיצירת משחק באטל רויאל נוסף יהיה מוצלח, שוכנע במהירות על הפוטנציאל של המשחק והפנה את טיוטתו של וולש למייסדי החברה.
וולש וטנטון החלו לעבוד על טיוטה משופרת למשחק. לטיוטה המשופרת, אמן הקונספט דן הואנג יצר תמונות הכוללות דמויות צבעוניות בצורת אפונה אשר מתחרות ביניהן במסלול מכשולי הנמצא בשמיים. טנטון הסביר שעיצוב הדמויות של הואנג עזר להסיט את תכנון המסלול המכשולי ולהתרכז בדמויות ועיצובן. לאחר שהטיוטה השנייה הושלמה, טנטון פרסם את הטיוטה ל-10 מפיצות שונות בכנס ה-GDC ב-2018. לאחר שחברת Devolver Digital הסכימה להפיץ את המשחק, פיתוח המשחק החל חצי שנה לאחר מכן.
פיתוחו של "Fall Guys: Ultimate Knockout" החל בצוות קטן שגדל במהלך הפיתוח ל-30 מפתחים בסך הכול. ההתקדמות בפיתוח הפרטני לכל מיני-משחק הייתה איטית, מה שגרם לדאגה בצוות הפיתוח שלא יהיה מספיק תוכן במשחק ביום השחרור. נקודת מפתח התרחשה כאשר הצוות העלה קבוצה של "עמודים" ש-”הוציאה דעות של אנשים מחוץ לקופסא” ואפשרה למפתחים ”לזרוק רעיונות לפח מהר יותר”. "עמודים" אלו כללו דברים כמו לוודא כי המיני-משחק הוא ”50-50 [שווה לכלל השחקנים] ומבוסס על מיומנות” ולוודא שהשלבים הם ”שונים בכל פעם”. בניסיון להיות נאמן לשעשועוני טלוויזיה שמהם שאפו השראה, ובנוסף להיבדל ממשחקי ירי בגוף ראשון בסגנון באטל רויאל, המיקוד העיקרי של Mediatonic היה בגיוון המשחקיות. על ידי הצגה של מספר סיבובים הנבחרים באופן אקראי לשחקנים, הצוות קיווה כי הדבר יאפשר לשחקנים לחוות כאילו הם נמצאים בשעשועון טלוויזיה. על מנת לשמור על ”הרוח של משחקי ילדים ושעשועוני טלוויזיה”, צוות הפיתוח יצר חוק שבו יהיה אפשר להסביר מצב משחק בשלוש מילים. במהלך הפיתוח, המשחק עבר שינויים נרחבים. מספר השחקנים המשתתפים ירד מ-100 ל-60, שכן המשחקים ”מפסיקים להיות מהנים או קריאים” כאשר יש יותר מדי שחקנים אשר מתחרים ביניהם. בשורה האחרונה, צוות הפיתוח ציין כי בזמן הבדיקות, שחקני המשחק יעריכו יתר על המידה את מספר השחקנים בכל שלב וציינו כי ”אנחנו לא צריכים כל כך הרבה שחקנים כמו שחשבנו על מנת ליצור את הקהלים שרצינו שהמשחקיות תכלול”.
"It's a Knockout", שעשועון טלוויזיה בו על המשתתפים ללבוש תחפושות הגדולות באופן מופרז, הביא השראה לרעיון בו דמויות צריכות ”[את] האלמנט של להיות לגמרי יחודיות, מעוצבות באופן גרוע למשימה בה אנחנו הולכים להעבירה”. פיזיקת הרגדול יושמה בכוונה, כיוון שחברת Mediatonic לא רצתה שהדמויות יהיו כמו ”לוחמי נינג'ה הייפר אתלטים” וכיוון ש-”ליפול על הרצפה זה מצחיק”. על פי וולש השילוב המאוזן בין התנגשויות רגדול מצחיקות לבין ביצועי המשחק היה חשוב וקריטי, כיוון ש-”ברגע שאתה מפסיד את הרגדול של הדמות שלך, אתה מאבד את הקומדיה שבזה”. עיצוב הדמויות קיבל השראה מהמראה של צעצועי ויניל.
"Fall Guys: Ultimate Knockout" הוכרז בכנס E3 ביוני 2019 ויצא לאור ב-4 באוגוסט 2020 למערכת ההפעלה Microsoft Windows ולקונסולת המשחקים פלייסטיישן 4 תחת הוצאת Devolver Digital. טרם השחרור, הוכרז כי המשחק יהיה בחינם לבעלי מנוי PlayStation Plus לכל אורך חודש אוגוסט.
ב-12 באוגוסט 2020, חברת Mediatonic הכריזה כי העדכון הגדול הראשון יגיע למחרת וכן הכריזה כי תוכן נוסף יתווסף למשחק בעתיד. לאחר מכן באותו החודש, חברת Mediatonic הוציאה לאור קדימון לעונה השנייה, אשר מעוצבת בסגנון של ימי הביניים, אותו הציגה במהלך כנס Gamescom 2020.
בספטמבר 2020, מעצבת השלבים הראשית מייגן ראלף תיארה את הפופולריות של המשחק כמפתיעה ואמרה ש-”[המפתחים] לא באמת ציפו שאנשים יישבו וישחקו במשחק הזה במשך 7 שעות ביום, אבל הם כן”.
ב-2 במרץ 2021, Mediatonic הכריזו שהם נרכשו על ידי אפיק גיימס שיקבלו את זכויות ההוצאה לאור על "Fall Guys". במאי 2022, אפיק גיימס הכריזו שהמשחק יעבור למודל חינמי, והוא יצא לפלייסטיישן 5, נינטנדו סוויץ', Xbox One ו-Xbox Series X/S ב-21 ביוני 2022.